acu i d azal nsent, imir nwala d acu-tent tayunin neɣ wawalen i d-irennun fell-asent akken ad ssuffɣen amattar akka yella tura. Deg wayen yerzan taseddast, nessedda tazrawt almend n twuriwin i ttaɣen yimattaren ; di yal tawuri nwala d acu n yisemmaden akk i d-irennun fellasen mi ara aɣen tawuri-nni. Nezwar seg useɣru, nesɛedda-d akk ayen yezmer ad t-yesɛu d asemmad, imir nuɣal ɣer twuri n yisem, meḥsub amek i yettaɣ tiwuriwin n yisem akked yisemmaden-is daɣen. Ar taggara, nessegra-tt s twuri n umassaɣ d wayen akk yewɛa d assaɣ ama netta d usumer amassaɣ ama netta d yisem uzwir ɣef way deg d-yerna.